**Romi Cohn** (opprinnelig **Avraham Hakohen Cohn**; født 10. mars 1929 i Bratislava (også kalt Pressburg) i Tsjekkoslovakia, død 24. mars 2020 i New York City i USA) var en tsjekkoslovakiskfødt amerikansk rabbiner og eiendomsutvikler på Staten Island i New York City.

Liv og virke
------------

### Bakgrunn

Avraham Hakohen Cohn var ett av syv barn. Under andre verdenskrig ble de fleste slovakiske jøder deportert til konsentrasjonsleirer. Avrahams familie klarte å smugle han over til det nærliggende Ungarn, men moren, to av hans brødre og to av hans søstre ble drept i leirene. I Ungarn studerte han i en hasidisk yeshiva til nazistene okkuperte landet i 1944. Da var han 15 år gammel. Han klarte å rømme tilbake til Slovakia og ble med i en partisanbrigade der som kjempet mot nazistene. Som partisan sørget han for å finne steder å bo for jødiske flyktninger, og skaffet dem falske kristne identifikasjonspapirer. Ved sin innsats klarte han å berge 56 familier.

### Karriere

Etter krigen emigrerte Cohn til USA. Der tjente han godt på å bygge tusenvis av eneboliger på Staten Island i New York City. Parallelt ble han en dyktig *mohel*, som utførte tusenvis av omskjæringer og skrev lærde artikler.

Den 29. januar 2020 bad han - på invitasjon av hans kongressmann Max Rose (for New Yorks 11. kongressdistrikt) - innledningsbønnen i Representantenes hus i Washington, D.C. på 75-års-minnedagen for befrielsen av Auschwitz.

### *Mohel*

Som *mohel* innrettet Cohn en operasjonsrom for å foreta omskjæring av voksne russiske jøder som ikke hadde kunnet gjennomgå ritualet som spedbarn fordi det ikke var tillatt i Sovjetunionen. Han foretok som regel omskjæringen på den gamle og kontroversielle *metzitzah b'peh*-måten.

### Død

Romi Cohn døde 24. mars 2020 på Maimonides Medical Center i Brooklyn av pustebesvær på grunn av lungebetennelse utløst av covid-19.

Referanser
----------

1. 1 2 3   «Romi Cohn», publisert i Holocaust Encyclopedia, verkets språk engelsk, besøkt 29. mars 2020[Hentet fra Wikidata]
2. 1 2   Joseph Berger, «Romi Cohn Saved 56 Jewish Families. Coronavirus Took His Life», publisert i The New York Times, verkets språk engelsk, utgitt 27. mars 2020, besøkt 29. mars 2020[Hentet fra Wikidata]
3. ↑   U.S. deaths near 100,000, an incalculable loss, besøkt 27. mai 2020[Hentet fra Wikidata]
4. ↑   «FOTO: V. Krčméry, M. Kňažko a J. Budaj sú laureátmi ceny J. M. Hurbana», verkets språk slovakisk, utgitt 1. september 2020, besøkt 3. april 2022[Hentet fra Wikidata]
5. ↑  «Rabbi Romi Cohn, a Holocaust rescuer who delivered prayer in Congress, dies of coronavirus at 92». *Jewish Telegraphic Agency* **(engelsk)**. 24. mars 2020. Besøkt 7. mars 2021.
6. ↑  «NYC Rabbi 'Romi' Cohn, a Holocaust survivor, dies of coronavirus complications at 91». CNN. 26. mars 2020.
7. 1 2 3 4 5 6  «Romi Cohn Saved 56 Jewish Families. Coronavirus Took His Life». *The New York Times*. 27. mars 2020.
8. ↑  «Holocaust survivor to deliver US House prayer noting 75th year of Auschwitz liberation». *JNS.org* **(engelsk)**. 28. januar 2020. Besøkt 7. mars 2021.
9. ↑  «Holocaust survivor from S.I. delivers opening prayer in House after Rep. Rose invite». *Staten Island Advance*. 20. januar 2020.
10. ↑  «Denouncing City's Move to Regulate Circumcision». *The New York Times*. 12. september 2012.
11. ↑  «Mayor de Blasio and Rabbis Near Accord on New Circumcision Rule». *The New York Times*. 14. januar 2015.

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** NKC
 |